
ประกาศองค์การบริหารส่วนตำบลบางขัน
เรื่อง   มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม
...........................................................
	เพื่อให้การปฏิบัติงานของพนักงานเป็นไปอย่างมีประสิทธิภาพ เกิดความโปร่งใส อีกทั้งส่งเสริมวินัย คุณธรรม จริยธรรม และการป้องกันการทุจริตในองค์กร องค์การบริหารส่วนตำบลบางขัน จึงได้กำหนดมาตรการพัฒนาส่งเสริมการปฏิบัติตามมาตรฐานจริยธรรม การบริหารจัดการผลประโยชน์เพื่อป้องกันการขัดการระหว่างผลประโยชน์ส่วนตนกับผลประโยชน์ส่วนรวม ดังนี้
1. ห้ามมิให้เจ้าหน้าที่พัสดุจัดซื้อจัดจ้างกับผู้เสนองาน ที่มีความเกี่ยวข้องกับบุคลากรภายในองค์การบริหารส่วนตำบลบางขัน ทั้งประโยชน์ส่วนตนและผลประโยชน์ส่วนรวมที่มีผลต่อการปฏิบัติหน้าที่
2. ห้ามมิให้บุคคลในองค์การบริหารส่วนตำบลบางขัน ใช้อำนาจหน้าที่ในตำแหน่งหรือหน้าที่ดำเนินงานหรือโครงการที่เอื้อผลประโยชน์กับตนเองทั้งที่เกี่ยวกับเงินและทรัพย์สินอื่น
3. ห้ามมิให้บุคลากรในองค์การบริหารส่วนตำบลบางขัน ดำรงตำแหน่งที่ทำหน้าที่ทับซ้อนกัน
4. ในกรณีที่บุคลากรในองค์การบริหารส่วนตำบลบางขัน มีผลประโยชน์ทับซ้อนให้ใช้หลักปฏิบัติดังนี้
· การเปิดเผยต่อหัวหน้าส่วนราชการ และผู้บริหารองค์การบริหารส่วนตำบลบางขัน ว่างานเรื่องใดที่มีผลประโยชน์ขัดกันระหว่างผลประโยชน์ส่วนตนกับผลประโยชน์ส่วนรวม
· การถอนตัว ออกจากการทำหน้าที่ตัดสินใจหรือทำงานที่บุคลากรที่ผลประโยชน์ซ้อนกัน
· ให้ผู้อำนวยการกองคลัง มีหน้าที่ตรวจสอบบุคลากรในองค์การบริหารส่วนตำบลบางขัน ถึงความเกี่ยวข้องกับผู้เสนองานพร้อมทั้งรายงานผลการปฏิบัติงานเพื่อป้องกันผลประโยชน์ทับซ้อนต่อนายกองค์การบริหารส่วนตำบลบางขัน
[bookmark: _GoBack]	จึงประกาศมาให้ทราบโดยทั่วกัน

